अगर आप किसी कंपनी के प्रोडक्ट या सर्विस को रिव्यू करते हैं और कंपनी को लगता है कि उससे टारगेट कस्टमर बढ़ सकते हैं, तो आपके लिए कमाई का रास्ता खुल सकता है। गैजेट, मूवी, ट्रैवल ब्लॉग भारत में जम चुके हैं। लेकिन हेल्थ, सिस्टम टेस्टिंग, टेक्नोलॉजी जैसे प्रोडक्ट बनाने वाली कंपनियों में इसके लिए काफी चांस हैं। दरअसल, मार्केटिंग के लिए कंपनियां अपने ऐड कैंपेन पर ही भरोसा नहीं करतीं, बल्कि ब्लॉगर से भी मदद मांगती हैं। अगर आप गंभीरता के साथ कंपनी के प्रोडक्ट और कस्टमर की डिमांड को समझा सकते हैं, तो कंपनी आपसे संपर्क करेगी।